Барање- 1486/1

* Копија од информација за износ на средства од инструментот ИПА 2 што се пренаменети за справување со ризиците и последиците од Ковид 19 за период од 11 март до 1 декември 2020 и копија од информација во кои конкретни политики помошта е пренаменета.

Одговор:

По однос на добивање копија од информација за износ на средства од инструментот ИПА 2 што се пренаменети за справување со ризиците и последиците од Ковид-19 за периодот од 11 март до 1 декември 2020 година и копија од информација во кои конкретни политики помошта е пренаменета, информираме дека не е направена пренамена на програмираните финансиски средства за имплементацијата на ИПА 2017 Годишната акциски програма „ЕУ поддршка за образование, вработување и социјална политика”, ИПА 2019 Годишната акциска програма „ЕУ за инклузија” и ИПА 2019 Секторскиот реформски договор за секторска буџетска поддршка „ЕУ за младите”, за планираните активности во надлежност на министерството.

Како дополнителна информација, на 18 септември 2020, Владата на Република Северна Македонија и Европската комисија потпишаа измени и дополнувања на Финансиската спогодба за Годишната акциска програма за ИПА 2020 година. Со измените се воведе новата Акција „Поддршка на ЕУ за социјална и економска отпорност на Северна Македонија“ во рамки на секторот „Конкурентност, иновации, земјоделство и рурален развој (дополнителни информации за Акцијата се дадени во прилог на дописов).

Информации за четирите ИПА акции, се објавени на веб-страната на министерството, на следниот интернет линк: <https://mtsp.gov.mk/ipa.nspx>.

По однос на пренамена на финансиските средства од другите ИПА програми упатуваме да се обратите до Секретаријатот за европски прашања/ Националниот ИПА координатор.

Прилог:

**ИПА II програма за 2020, Акција „ЕУ за социјална и економска отпорност на Северна Македонија“**

Глобалната криза предизвикана од Ковид-19 пандемијата ја опфати и Република Северна Македонија (РСМ). Со одлука на Европската Комисија/ ДГ НЕАР за успешно спроведување на ИПА II помошта, на нашата држава и беше дадена можноста за користење дополнителни финансиски средства за програмската година 2020. Во текот на април-јуни 2020 се спроведоа активности за програмирање на финансиските средства во износ од 40 милиони евра, под координација на Секретаријатот за европски прашања, Кабинетот на ЗПВРСМ за економски прашања и Министерството за финансии, а со вклученост на Министерството за труд и социјална политика, Развојната банка на Северна Македонија, Агенцијата за вработување на РСМ. Преговорите во фазата на програмирање се водеа со претставници на Делегацијата на ЕУ.

Пакетот на мерки содржани во акцијата „Поддршка на ЕУ за социјална и економска отпорност“ (EU4Resiliance) ја поддржува Република Северна Македонија и економијата во периодот на закрепнување за ублажување на негативните социо-економски влијанија на Ковид-19. Оваа поддршка обезбедува финансирање на владините мерки насочени кон подобрување на ликвидноста на микро, малите и средни претпријатија, како и поддршка на реинтеграција на невработените жени и мажи на пазарот на труд, со посебен фокус на младите и жените, и тоа;

* Бескаматна кредитна линија со грант компонента наменета за микро и малите претпријатија погодени од Ковид-19 кризата;
* Грантови за самовработување наменети за невработени лица, кои сакаат да го формализираат својот бизнис или да основаат нов бизнис;
* Финансиска поддршка на постоечки фирми (микро, мали и средни) кои создаваат нови работни места.

Кредитната линија ја спроведува Развојната банка на РСМ. Финансиската поддршка од ИПА изнесува 30 милиони евра. Последните две мерки што ги таргетираат невработените ги спроведува Агенцијата за вработување на РСМ, а финансиската поддршка од ИПА е 10 милиони евра. Овие мерки се дел од Оперативните планови за активни програми и мерки за вработување и услуги на пазарот на труд за 2020[[1]](#footnote-1) и 2021 година[[2]](#footnote-2).

Со Акцијата се таргетираат 2000 претпријатија и 1600 невработени лица.

Период на имплементација: септември 2020 - јуни 2021.

Финансиската поддршка на оваа акцијасе имплементира како буџетска поддршка во Буџетот на РСМ, преку 1 фиксна транша по потпишување на Финансиската спогодба (во износ од 32 милиони евра[[3]](#footnote-3)) и 2 транши, од кои 1 фиксна транша (во износ од 3 милиони евра) и 1 варијабилна транша (во износ од 5 милиони евра). Сумата која ќе биде исплатена за варијабилната транша зависи од исполнувањето планираните индикатори во програмскиот документ.

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)